Jy het ’n dramatiese en ernstige benadering tot die lewe. 2019 is die jaar om minder veroordelend en meer vergewensgesind teenoor ander mense – en jouself – te wees.
Werk en sakeprojekte word vandag bevoordeel aangesien jy ’n kreatiewe plan bedink of ’n kragtige nuwe strategie uitdink. Wat ’n troebel verhouding betref, moet jy leer om te laat los, te vergewe en te vergeet.
Jy is tans baie ingestel op die gedagtes en gevoelens van ander mense. Gesamentlike pogings word veral bevoordeel terwyl jy kragte saamsnoer met iemand om iets van blywende waarde tot stand te bring.
Kreef-sjarme sal jou vandag ver bring, terwyl jy duidelik kommunikeer en jou boodskap met passie en krag oordra. Jy is ook in die luim om saam met ’n spesiale vriend of vriendin te kuier.
Is jou persoonlike waardes met jou beroepsambisies gesinchroniseer? ’n Sterk selfdunk sal jou vandag help om voort te stoom by die werk, terwyl jy innerlike kennis met uiterlike sukses kombineer.
By die werk val die kollig op jou. Maar alleen sal jy nie noemenswaardige vordering maak nie. Jy sal uitvind dat oorleg en samewerking jou sal help om met rasse skrede te vorder.
Dis ’n uitstekende dag vir sosialisering en netwerkvorming terwyl jy inhaal by vriende en kollegas hier en oorsee. Jy sal agterkom dat jy in die besonder ingestel is op die buie en behoeftes van diegene om jou.